钦定古今图书集成/理学汇编/文学典/第076卷 > 鲍刚
## 钦定古今图书集成/理学汇编/文学典/第076卷 > 鲍刚

按《浙江通志》：“刚字弱翁，龙泉人。少负大节，善属文，尢
长于诗。始举进士不第，即毅然曰：‘此非吾所学也’。遂
徜徉于东南山水间。同时陶弼有能诗声，少许可，得
刚所作，以为出己上，愿得为友。刚亦雅闻弼，因徒步
归弼。初，刚与吕惠卿善，熙宁中，惠卿参知政事，欲用
刚。刚曰：‘吾老矣’。即日出京师。元丰末，疏天下弊事，将”
献之朝。其略谓：“四方用师，须择将帅。往年韩、范诸公
经营关中，大功虽不成，而朝廷亦无他忧。兵柄至重，
不宜以委中人。”又谓：“江淮以南县官计户口多寡为
鬻盐。今民无计得钱以偿，县皆愿淡死无聊之民，其
毒可畏。”会神宗崩，不果上。元祐五年七月，卒于秦州。